Americanii propun mutarea Jocurilor Olimpice în SUA. Japonezii nu au anunțat oficial dacă renunță să le organizeze.
Șeful finanțelor din Florida propune mutarea Jocurilor Olimpice în SUA. Jimmy Patronis a trimis o scrisoare către Comitetului Internaţional Olimpic. Japonezii nu au anunțat oficial că vor renunța la Jocurile Olimpice.
Jocurile Olimpice s-ar putea muta de la Tokyo în Florida. Dacă japonezii vor renunța să le organizeze în această vară, americanii abia așteaptă să le găzduiască.Responsabilul cu finanţele din Florida, Jimmy Patronis, a trimis o scrisoare Comitetului Internaţional Olimpic în care a scris că statul său este pregătit să găzduiască Jocurile Olimpice, dacă Tokyo va renunţa să le organizeze în această vară.Patronis a menționat în scrisoare că japonezii discută în privat amânarea Jocurilor Olimpice. Zvonul ăsta, însă, a fost respins încă de săptămâna trecută de către premierul japonez Yoshihide Suga.Ce se întâmplă cu sportivii? Ce tratament primesc?Prima opțiune rămâne vaccinul. În schimb, cei care nu vor apuca să se vaccineze vor avea de înfruntat niște condiții "extrem de dificile", după spusele lui Denis Masseglia, preşedintele Comitetului Naţional Olimpic şi Sportiv francez.Sportivii nevaccinați vor fi nevoiți să intre în carantină în Japonia timp de 14 zile și vor fi testați zilnic, dimineața și seara.